**รายละเอียดการส่งผลงานทางวิชาการ (Poster Presentation /นวัตกรรม)**

**ประสิทธิผลของ ชาชงรางจืดใบเตย ร่วมกับการอบสมุนไพร ในการปรับเปลี่ยนพฤติกรรม การลดสารเคมีในเลือดเกษตรกร สุขศาลาบ้านสีสุก อำเภอฆ้องชัย จังหวัดกาฬสินธุ์**

ชื่อเจ้าของผลงาน นายกฤษฏชาติ ภาชนะวรรณ

ชื่อผู้นำเสนอผลงาน นายธนาวุธ สุนรกุมภ์

สถานที่ติดติอกลับ รพ.สต.โนนศิลาเลิง โทรศัพท์มือถือ 0956711341

e–mail address kaweechat83@gmail.com

**บทคัดย่อ**

การศึกษาครั้งนี้เป็นการวิจัยแบบกึ่งทดลอง (Quasi-expermental)  วัตถุประสงค์เพื่อศึกษาประสิทธิผลของ ชาชงรางจืดใบเตย ร่วมกับการอบสมุนไพร ในการปรับเปลี่ยนพฤติกรรมการลดสารเคมีในเลือดเกษตรกร และ เพื่อประยุกต์ใช้สมุนไพรในท้องถิ่น ส่งเสริมภูมิปัญญาชุมชน ในการดูแลสุขภาพตนเอง การแปรรู ที่หลากหลาย เข้าถึงประชาชน และสร้างรายได้ สุ่มตัวอย่างแบบเฉพาะเจาะจง ได้กลุ่มตัวอย่างเป็นกลุ่มเสี่ยง และกลุ่มไม่ปลอดภัยจำนวน ๑๒๕ ราย ได้รับโปรแกรมการปรับเปลี่ยนพฤติกรรม ๑.กิจกรรม “โสเหล่เล่าสู่กันฟัง เบิ่งหนังกลางแปลง ๒. กิจกรรม “รู้เขา รู้เรา ” ตรวจคัดกรองหาสารเคมีในเลือดเกษตรกรกลุ่มเป้าหมาย ๓.กิจกรรม “พาเฮ็ด พาทำ สร้างความคาดหวังในผลลัพธ์ ปรับเปลี่ยนพฤติกรรม ๔.กิจกรรม “เฮฮา สารเคมี ชีวี มีสุข ๕.กิจกรรม “บอกลาสารเคมี เริ่มต้นที่ สุขศาลา” ๖.กิจกรรม “อย่าลืมฉัน เก็บรวบรวมข้อมูลโดยแบบบันทึกการตรวจคัดกรองสารเคมี แบบทดสอบความรู้และการปฏิบัติตัวในการป้องกันอันตรายจากสารเคมี และแบบบันทึกทางห้องปฏิบัติการในการตรวจระดับโคลีนเอสเตอเรส มีการวัดผลเก็บรวบรวมข้อมูลความรู้ และการปฏิบัติด้านการป้องกันสารเคมี โดยแบบทดสอบก่อนหลัง วิเคราะห์ข้อมูลทั่วไปโดยใช้สถิติเชิงพรรณนาได้แก่ความถี่ร้อยละค่าเฉลี่ยและส่วนเบี่ยงเบนมาตรฐานวิเคราะห์เปรียบเทียบค่าเฉลี่ยของคะแนนด้วยสถิติ Paired Sample t-test ๙๕% CI กำหนดระดับนัยสำคัญที่ ๐.๐๕

ผลการศึกษากลุ่มเป้าหมายในการตรวจคัดกรองหาสารเคมีในเลือดเกษตรกรทั้งหมด ๒๐๐ คน มีความเสี่ยง จํานวน ๑๑๒ คน ไม่ปลอดภัย จํานวน ๓๒ คน เข้ารับการปรับเปลี่ยนพฤติกรรมขับสารเคมีในเลือด จํานวน ๑๒๕ ราย เข้ารับการ Detox โดยการดื่มชารางจืดใบเตย ๑๐ วัน อบสมุนไพรครั้งละ ๑๕ นาที อบ ๒ ครั้ง ติดต่อกันทุกวัน เป็นระยะเวลา ๑ สัปดาห์เพื่อขับสารเคมีในเลือด จํานวน ๑๒๕ ราย พบว่า ระดับสารเคมีในกระแสเลือดอยู่ในระดับปกติได้ ทั้งหมด ๑๒๕ ราย คิดเป็นร้อยละ ๑๐๐ และคะแนนความรู้ก่อนให้ความรู้ส่วนใหญ่มีคะแนนความรู้เกี่ยวกับการการป้องกันสารเคมี ในระดับปานกลาง คิดเป็นร้อยละ ๕๖.๗ และหลังให้ความรู้ส่วนใหญ่มีคะแนนความรู้เกี่ยวกับการการป้องกันสารเคมี อยู่ในระดับสูง คิดเป็นร้อยละ ๘๖.๗ เมื่อเปรียบเทียบความแตกต่างค่าเฉลี่ยคะแนนด้านความรู้เกี่ยวกับการป้องกันสารเคมี ก่อนและหลังการให้ความรู้ พบว่า คะแนนความรู้หลังให้ความรู้มากกว่าคะแนนความรู้ก่อนให้ความรู้ อย่างมีนัยสำคัญทางสถิติ (p-value < ๐.๐๐๑) ด้านการปฏิบัติตัวในการป้องกันสารเคมี ก่อนการให้ความรู้ ส่วนใหญ่มีคะแนนการปฏิบัติตัวในการป้องกันสารเคมีอยู่ในระดับปานกลาง คิดเป็นร้อยละ ๗๐.๐ และหลังการให้ความรู้ส่วนใหญ่มีคะแนนการปฏิบัติตัวในการป้องกันสารเคมีอยู่ในระดับสูง คิดเป็นร้อยละ ๖๖.๗ เมื่อเปรียบเทียบความแตกต่างค่าเฉลี่ยคะแนนด้านการปฏิบัติตัวในการป้องกันสารเคมีก่อนและหลัง พบว่า คะแนนหลังการปฏิบัติตัวในการป้องกันสารเคมี มากกว่าคะแนนก่อนการปฏิบัติตัวอย่างมีนัยสำคัญทางสถิติ (p-value < ๐.๐๐๑)

ข้อเสนอแนะ ควรศึกษาประสิทธิผลของ ชาชงรางจืดใบเตย ร่วมกับการอบสมุนไพร ในการปรับเปลี่ยนพฤติกรรมการลดสารเคมีในเลือดเกษตรกรให้ความรู้ กลุ่มเสี่ยง กลุ่มไม่ปลอดภัย ให้มีความรู้ เพิ่มทักษะ ในการแก้ไขปัญหาลดสารเคมีในเลือดในชุมชนกิจกรรมที่ปรับเปลี่ยนพฤติกรรมที่ใช้การมีส่วนร่วมของชุมชนโดยการแลกเปลี่ยนเรียนรู้สู่การเป็นนวัตกรรมที่ใช้สามารถปรับเปลี่ยนพฤติกรรมการลดสารเคมีในเลือดเกษตรกร สู่การประยุกต์ใช้สมุนไพรในท้องถิ่น ส่งเสริมภูมิปัญญาชุมชน ในการดูแลสุขภาพตนเอง แปรรูปที่หลากหลาย เข้าถึงประชาชน และสร้างรายได้ ที่ต่อเนื่องและยั่งยืน